ХьэщIэгъуакIуэ, уэкъулэ

«Хьэщlэр уеджэу хьэщlэгъуакlуэ къыумышэ, ауэ къа­кIуэмэ, ухуэмынэщхъей!» - жаlэу псалъэжь щыlэщ. Абы къикlыр «хьэщIэр къыпхуэкlуамэ, нэщхъейуэ ухущымы­ту, къыщIэкlуа зыхуейр хуэщlэ!» - жиlэу аращ. Ар нэ­хъыбэу зытражыlыхьыр, ипэкIэ мылъку лъаlуэ кlуэ куэд­рэ къэхъуу щытащ. Ар сыт хуэдэ хьэщIэуи щрет, сыт хуэ­дэ мылъку щхьэкlэ къокlуэлlауи щрет, хуомыгъэзащIэмэ, улIтэкъым.
Езым и къару закъуэкlэ хузэмыгъэпэщми, и ныбжьэгъу зыдигъэIэпыкъурти, и хьэщ1эм и Iуэхур хуигъэза­щIэрт. Псалъэм щхьэкlэ, мыпхуэдэу куэ):фэ къэхъурт:
къулейсызыгъэм кърихужьауэ, вы пэлъэныкъуэ хуейуэ, гъавэ ишхын имыIэу. Пэлъэныкъуэ щхьэкIэ къыхуэкIуамэ, абы псалъэмакъ хэлътэкъым, бысымыр ежьэрти, пэлъэныкъуэ Iэджэ къы­хуихунти иритынт.
Зыгуэрым ишхын имыIэу «уэкъулэ» и благъэ е бжьэгъу и деж гъавэ лъаIуэ кIуэнумэ, махъсымэ иригъэщIт, хуэфащэ гъуэмылэ тIэкlуи щIигъурти Здэкlуам, къэкlуам хуэфащэ хуимыщIэфынумэ, и ны­бжьэгъухэм хъыбар яригъащIэрти къызэхуишэст. Iуэхур зэрыщытыр ягуригъаIуэрти, и махъсымэри ирафт, и­шхынри яшхырти, пщэдджыжь пlалъэ къыхуащIырти зэбгрыкIыжт. Пщэдджыжьым гу зэщIащIэрти, жэщым щы­Iахэм я деж кlуэрт. Зэрыхабзэти, ху меркlэ нэхърэ нэхъ мащlэ къезыт щыIэтэкъым. Къэп къезыти къэхъурт. Ап-, хуэдэм зэреджэр «меркlафэт», ху меркIэ къызэрыратым, щхьэкlэ фIащауэ. Абыхэм къратам зыхуэчэмыр бысымым хикlутэжти, гъавэ гулъэ ирагъашэрт. Арат «уэкъулэкlэ» зэджэр. Уэкъулэр мы гъавэу, хъарбыз лъаlуэу е нэгъуэщIуи хъункIэ хъурт. 
Мис апхуэдэ щIыкIэкlэрэ адыгэхэр зэдэIэпыкъууэ зэ­щIэгъэкъуауэ зэдэпсэууэ щытащ. «Сымэжэщlалlэщ» жы­зыlэу къыбгъэдыхьа цIыхум дэIэпыкъун щхьэкlэ, езыми мэжалlэ зигъэлlэфрэ абы дэIэпыкъуу щытащ.
Абы хьэщlэгъуакlуэкlи уэкъулэкIи еджэрт.